open-index/open-wikipedia-markdown huggingface dataset:
Altocumulus makrellsky

**Altocumulus makrellskyer** eller bare **makrellskyer** er en variasjon av altocumulusskyer og har fått navnet sitt fordi de ser ut som skinnet på en makrellfisk.  Som med altocumulusskyer blir makrellskyene dannet ved at store, fuktige luftmasser, som regel i forbindelse med en front, blir hevet og kondenserer. I tillegg er det instabilitet som lagar de små skydottene som skylaget består av. Den eksakte forklaringen på hvorfor skyene får dette mønsteret har aldri blitt fullt ut forstått, men man tror at det eksisterer et vindskjær (endring med høyden av farten eller retningen til luftstrømmen i skyen) i skyen, lignende det som fører til altocumulus undulatus. I dette tilfellet fører vindskjæret til et innviklet bølgemønster som danner en mye finere struktur enn for undulatusskyer. 

Siden skyene som regel oppstår før en front, blir makrellskyer i gamle værtegn regnet for å være et tegn på at været blir dårligere. 


Fil:Mackerelskybig.jpg|Makrellsky over Edmonton, Alberta.
Fil:Mackerelskybig2.jpg|Makrellsky over Erlangen, Tyskland. Bildet er tatt i august 2004 kl. 1930.
Fil:Makrellskyer.JPG|Makrellskyer i solnedgang over Larvik
Segunda División

**Segunda División** («annen divisjon») er den nest øverste divisjonen i spansk fotball. Den består av 22 lag. Hvert år rykker tre lag opp til Primera División, og fire lag rykker ned en divisjon til Segunda División B.

## Lagene (2024–2025)

## Resultater

## Eksterne lenker
* Tabell fra Soccernet.espn
HMS «Exeter» (1929)

**HMS «Exeter»** var en britisk krysser. Fartøyet spilte en stor rolle i slaget ved Río de la Plata hvor det tyske lommeslagskipet «Admiral Graf Spee» ble satt ut av spill, men ble selv hardt skadet under trefningen. Hun var tilbake i tjeneste etter reparasjoner i mars 1941 og gjorde eskortetjeneste for atlanterhavskonvoier fram til Japan tok del i krigen.

HMS «Exeter» var deretter en del av den allierte styrken som forsøkte å forsvare Nederlandsk India mot en japansk invasjon. Hun deltok i slaget om Javasjøen med «Admiral Doormans skvadron» hvor hun ble truffet i et kjelerom og beordret å trekke seg tilbake. Under forsøket på å nå land ble hun avskåret av de japanske krysserne «Nachi» og «Haguro», og ble hardt skadet av kanonild og en torpedo fra jageren «Ikazuchi». Hun sank 1. mars 1942.

 

## Referanser


## Eksterne lenker
*
Distriktshøgskole

**Distriktshøgskole** (DH) var desentraliserte utdanningsinstitusjoner som tilbød ulike typer utdanning på høgskole- og universitetsnivå, ofte i kombinasjon med andre studier. Studiene varte som oftest i to eller tre år. Skolene ble opprettet etter forslag fra Ottosenkomiteen. Stortinget vedtok prøvedrift tre steder fra 1969, i Rogaland (Stavanger), Møre og Romsdal (Molde og Volda) og Agder (Kristiansand). I 1970 kom det 3 nye: Telemark (Bø), Lillehammer (Hedmark/Oppland) og Nordland (Bodø). Skoleslaget gikk over til permanent drift i 1975. I 1979-1980 var det 5500 studenter ved distriktshøgskolene. I 1994 ble distrikshøgskolene slått sammen med andre statlige høgskoler til 26 statlige høgskoler.

Distriktshøgskolene kom i tillegg til blant annet eksisterende ingeniørutdanninger ved tekniske skoler. I Agder ble distriktshøgskolen knyttet sammen med ingeniørutdanning under navnet Agder ingeniør- og distriktshøgskole. I Finnmark og i Sogn og Fjordane ble distriktshøgskolen knyttet til eksisterende lærerskoler. Distriktshøgskolene skulle både gi yrkesrettet utdanning og grunnleggende universitetsutdanning der den siste kunne inngå som del av lengre utdanning ved universitetene. Distriktshøgskolene skulle tilby kurs og valgfag som studentene kunne sette sammen nokså fritt. I 1986 utvidet distriktshøgskolen i Stavanger tilbudet med påbygning til sivilingeniør og Bodø med siviløkonom.

«Ottosenkomiteen» eller videreutdanningskomiteen (egentlig Komiteen til å utrede spørsmål om videreutdanning for artianere og andre med tilsvarende grunnutdanning) (St.prp. nr. 136 1968-69) var en utredning på slutten av 1960-tallet som la grunnlaget for et moderne masseutdanningssystem og opprettelsen av distriktshøgskolene. Leder for utredningen var Kristian Ottosen. Komiteen hadde 13 medlemmer og hadde som mandat å utrede bedre utnytting av studietiden, utrede ordninger for å avlaste universitetene for grunnleggende undervisning, utrede alternativer til de langvarige studiene, og komme med forslag til nye institusjoner. Bakgrunnen var blant annet vekst i antallet artianere på 1960-tallet. Ottosenkomiteen avga fem relativt korte rapporter på fem år. 

## Se også
*Liste over høgskoler i Norge
*Regjeringsoppnevnte utvalg innen høyere utdanning

## Referanser


## Litteratur
* Anne Lise Jorstad. *Biblioteket i distriktshøgskolen, de seks første distriktshøgskolebibliotekene fra 1969 til idag og deres plass i et desentralisert høgre utdanningssystem*. Lillehammer: Oppland DH, 1979

## Eksterne lenker
* Fra distriktshøgskole til universitet (Fagbladet Forskningspolitikk 03/06)
Nils-Aksel Mjøs

**Nils-Aksel Danbolt Mjøs** (født 1935) er en norsk teolog og statsstipendiat.

Han har artium fra 1955, ble cand.theol. ved Universitetet i Oslo 1962, praktikum 1963. Han har arbeidet som prest i Alstahaug fra 1964, i Vefsn fra 1968, som stiftskapellan i Sør-Hålogaland bispedømme fra 1971, som sogneprest i Osterøy fra 1975 og som fast vikarprest i Bjørgvin bispedømme 1984-94. 

Mjøs ble utnevnt til statsstipendiat i 1994. Som statsstipendiat har han arbeidet med Paul Tillichs teologi, med *nynorsk salmehistorie etter Blix*, og med nordsamisk språk. Han har fungert som Bjørgvin bispedømmes konsulent i forbindelse med samiske gudstjenester.

Han er bror av Ole Danbolt Mjøs.

## Referanser
Klokkelyngslekta

* høstlyng
* klokkelyng
* purpurlyng
* trelyng
* vårlyng

**Klokkelyngslekta** (*Erica*) er en planteslekt med over 700 arter av blomsterplanter i  lyngfamilien (Ericaceae). 

De fleste arter er små busker fra 0,2 – 1,5 meter høye, selv om noen er enda høyere; den høyeste er *[[Trelyng|Erica arborea]]* som blir 6-7 meter høy i middelhavsområdet, og enda høyere på Kanariøyene. Alle er eviggrønne med meget små nåle-lignende blader, som er 2-15 mm lange. Blomstene befinner seg hos de fleste arter i bladhjørnene eller på endestilte stilker. Blomstene er hvite til mørk rosa. Plantene brukes som hageplanter og prydplanter på grunn av sine blomster.

Majoriteten av artene er endemiske i Sør-Afrikas fynbos-vegetasjon. De resterende 70 artene eller så er viltvoksende i andre deler av Afrika, middelhavsområdet og Europa.

I Norge vokser artene klokkelyng og purpurlyng.

## Eksterne lenker
*
Lavintensitetskrig

En **lavintensitetskrig** eller **lavintensitetskonflikt** er en konflikt der militære styrker brukes selektivt og i begrenset grad for å gjennomføre politiske organers målsettinger. Begrepet brukes om konflikter der minst en av sidene i en konflikt bruker en slik metode; den andre siden kan enten være en likeverdig motstander med en regulær militærstyrke, en geriljahær eller paramilitær gruppe, eller organisert sivilbefolkning som benytter sivil ulydighet eller andre virkemidler. Man kan også snakke om lavintensitetskrigføring i visse tilfeller hvor en geriljahær opererer på en restriktiv måte. 

Blant de land som i størst grad har benyttet seg av lavintensitetskrigføring er Storbritannia. Eksempler på dette er Mau Mau-opprøret, Malayakrisen, Adenkrisen, Omankrisen, kampen mot EOKA på Kypros og konflikten i Nord-Irland. Siden andre verdenskrig har britiske styrker deltatt i mer enn femti lavintensitetskriger.
«Nachi»

«**Nachi**» var en del av  den 5. krysserskvadron ved angrepet på Pearl Harbor, stasjonert ved Palauøyene. «Nachi» spilte, sammen med «Haguro», en viktig rolle i slaget om Javasjøen hvor hun senket den nederlandske krysseren «Java», og sammen med «Haguro» senket den nederlandske krysseren «De Ruyter» og bidro til at den britiske krysseren HMS «Exeter» ble senket. «Nachi» tok del i et slag ved Kommandorskiøyene i mars 1943 hvor hun pådro seg lettere skader. Hun tok del i slaget om Leyte Gulf, men kolliderte under en nattlig trefning med krysseren «Mogami». 5. november 1944 ble «Nachi» senket av fly fra det amerikanske hangarskipet USS «Lexington».
Vierslekten

* babylonpil 
* blekvier 
* blokkevier 
* blåvier 
* doggpil 
* finnmarksvier 
* grønvier
* gråselje 
* gullpil 
* hvitpil
* istervier 
* kjertelvier 
* krypvier 
* kurvpil 
* lappvier
* mandelpil
* musøre
* myrtevier
* polarvier
* rosmarinvier
* rynkevier
* rødpil
* sandvier
* selje
* setervier
* sibirvier
* silkeselje
* skjørpil
* småvier
* svartvier
* sølvvier
* tundravier
* ullvier 
* ørevier

**Vierslekten** (*Salix*) er en planteslekt i vierfamilien med løvfellende trær, busker og dvergbusker. Trær og store busker med smale blad kalles **pil**, trær og store busker med brede blad kalles **selje**, og lave busker og dvergbusker kalles **vier**. 

Barken er grå, og det er ofte ribber under barken. Vinterknoppene er dekket av ett skjell i motsetning til poppelslekten som har flere skjell. Bladene er spredte, enkle og helrandete eller tannete. Vierslekten er særbu med egne hann- og hunnplanter. Blomstene er insektpollinerte og samlet i opprette rakler. Blomstringen skjer tidlig på våren og er viktig for humledronninger, honningbier og andre tidlige insekter når de våkner etter vinterdvalen.  

Slekten har omkring 400 arter. Den forekommer hovedsakelig i arktiske og tempererte områder på den nordlige halvkule, men det er også noen få arter i tropene og de tempererte områdene i sør. Hybrider er vanlige, og noen eksemplarer er svært vanskelig å artsbestemme.

I Norge finnes det naturlig 23 arter og i tillegg mange hybrider. Den mest kjente er selje som vokser i hele landet. Svartvier og ørevier er vanlige i lavlandet. Et ganske vanlig tre i lavlandet utenom Vestlandet er istervier. Vanlige vierarter i fjellet er sølvvier, lappvier, ullvier, setervier og den lille musøre. På kalkrik grunn i fjellet finnes den aller minste arten, polarvier, sammen med rynkevier og småvier. Langs kysten vokser krypvier.

Doggpil og mandelpil finnes viltvoksende ved store elver i indre strøk på Østlandet, og mandelpil finnes også i Trøndelag. Hvitpil, kurvpil, grønnpil og skjørpil vokser ikke vilt i Norge, men er vanlig plantet og finnes forvillet.

Artene i vierslekten spiller en viktig rolle i økosystemene, spesielt i tundraområder og langs elver og vassdrag. Insekter, som biller og sommerfugllarver, eter bladene. Mange bladveps har larver som lever enten i sammenrullede blader eller i galler på bladene hos *Salix*-arter. Hjortedyr og bever beiter på blader, kvister og bark. Den forholdsvis løse veden gjør at hakkespetter ofte hakker reirhull i selje og piletrær. Hullene blir senere tatt i bruk av andre fuglearter, pattedyr og insekter.

Blad og bark inneholder salisylsyre som har blitt brukt som smertestillende og feberdempende medisin. Den er nå erstattet av kunstig fremstilt acetylsalisylsyre.

## Bilder

Willow Catkin 01.jpg|Hannrakle
Salix cinerea flowers-1.jpg|Hunnrakler med bie
Weidefrucht1.jpg|Modne frø
Salix lapponum L.jpg|Lappvier
Salix reticulata bluehend.jpg|Rynkevier
Salix integra a1.jpg|*Salix integra* `Hakuro Nishiki`


## Litteratur
* 
* 
* 
* 
* 
* 

## Eksterne lenker
*
Republikanergarden (Irak)

**Republikanergarden** var en irakisk militærstyrke. Den fungerte opprinnelig som livvakt for Saddam Hussein, men ble senere gjort om til en regulær hæravdeling. Republikanergarden ble oppløst under den andre gulfkrigen.
Frank Bjerkholt

**Frank Bjerkholt** (født 17. november 1927 i Sarpsborg, død 22. desember 2013 i Antibes) var en norsk teolog, utenriksredaktør og statsstipendiat.

Bjerkholt arbeidet som journalist i *[[Morgenbladet]]* fra 1956, som utenriksredaktør samme sted 1966–88, og samtidig som Oslo-korrespondent for *[[Le Monde]]* 1968-78. Han forlot *Morgenbladet* etter en rettssak mot avisens nye eier Hroar Hansen, som endret avisens ideologi, i strid med Bjerkholts arbeidsavtale.

Han tok artium i 1947, ble cand.theol. ved Universitetet i Oslo 1954, praktikum 1955.  Deretter studier i USA med masteravhandling om Reinhold Niebuhrs sosialetikk. Han gjennomgikk Forsvarets høgskole 1981–82.

Han ble utnevnt til statsstipendiat i 1990. Bjerkholt er utnevnt til offisersgraden av den portugisiske *[[Infante Dom Henriks orden]]*, og har mottatt den franske *[[Den nasjonale fortjenstorden (Frankrike)|Ordre national du Mérite]]*.

Bjerkholt var engasjert i Europabevegelsen.

## Bjerkholt om Vietnamkrigen
Som utenriksredaktør var Bjerkholt spesielt interessert i Vietnamkrigen. Mens den norske opinionen snudde på slutten av 1960-tallet fra å støtte Sør-Vietnam til å støtte Nord-Vietnam og FNL, beholdt Bjerkholt sin støtte til sørvietnamesernes kamp mot kommunistene. Han deltok aktivt i debatter om Vietnamkrigen. Blant hans publikasjoner om Vietnamkrigen er følgende:

* Bjerkholt, Frank: *Vietnam – det store bedraget*, Gyldendal Norsk Forlag 1980
* Bjerkholt, Frank: *En europeer møter sitt hjemland*, Euro-Forum, Oslo 1999. Kapittel: Vietnam (side 86-95)
* Bjerkholt, Frank: *Urett foreldes ikke*, Euro-Forum, Oslo 2009. Kapittel: Det glemte Vietnam
* Bjerkholt, Frank: *[http://www.morgenbladet.no/apps/pbcs.dll/article?AID=/20090821/ODEBATT/713338635/ Norsk oppgjør om Vietnamkrigen]*, *Morgenbladet* 21. august 2009. Kronikk
* Bjerkholt, Frank: *[http://www.dagsavisen.no/meninger/article452688.ece Norske krigsbåter i Vietnamkrigen]*, *Dagsavisen* 18. november 2009. Debattinnlegg
* Bjerkholt, Frank: *Frynset samvittighet*, *VG* 30. juni 2006. Side: 43. Debattinnlegg
* Bjerkholt, Frank: *Vietnam sett med nye øyne*, *Aftenposten Morgen* 02. desember 2002. Debattinnlegg
* Bjerkholt, Frank: *Bundet til gamle dogmer*, *Aftenposten Morgen* 21. februar 1994, side 11. Debattinnlegg

## Referanser


## Litteratur
* SAMBOK 24 bøker av Bjerkholt
* Noen titler: *Asiatene kommer*, *Vietnam – det store bedraget*, *Europa vår skjebne*, *En europeer møter sitt hjemland*, *Fra Nasaret – en ny verden*
* Urett foreldes ikke. Euro-Forum 2009
Sunningdale

**Sunningdale** er en stor landsby og et verdslig sogn i Berkshire i England. Den ligger nær grensen til Surrey, omkring 38 km vest for London og 11 km øst for Camberley.

Inntil 1995 var sognet delt mellom Berkshire og Surrey. Surreydelen av landsbyen kalles Bromhall, og omfatter en kjent golfbane. Denne landsbyen var delt mellom to distrikter, Surrey Heath og Runnymede. Dermed var det som i praksis var en landsby delt mellom to grevskap, tre distrikter og hele fire verdslige sogn, en ordning som vanskeliggjorde effektive offentlig administrasjon. Etter lange forhandlinger ble det besluttet å opprette et samlet sogn og å flytte grevskaps- og distriktsgrensene. 

National School of Government, tidligere Civil Service Staff College, ligger i landsbyen. Den 9. desember 1973 ble Sunningdaleavtalen undertegnet der; avtalen var et mislykket forsøk på å få en slutt på konflikten i Nord-Irland.

## Kjente personer
* Joseph Dalton Hooker, botaniker og oppdagelsesreisende
* Agatha Christie, krimforfatter
* Darren Clarke, profesjonell golfspiller
* Paul McGinley, profesjonell golfspiller
* Cliff Richard, popsanger

## Referanser


## Eksterne lenker
* 
* Sunningdale Parish Council
Heterokromi

**Heterokromi** (gammelgresk: ἕτερος, *héteros*, «forskjellig» + χρώμα, *chróma*, «farge») eller **irisheterokromi** er en medisinsk tilstand som innebærer at en person har ulik farge på øynene (fullstendig heterokromi) eller innslag av en annen øyenfarge i samme iris (partiell eller sektoriell heterokromi). Andre deler av kroppen kan også være utsatt for heterokromi. Håret eller huden er de mest vanlige stedene. Det vil si at deler av håret har en annen farge enn resten av håret, eller at noe av huden på ett sted av kroppen er mørkere enn huden på andre steder på kroppen. Det skyldes arvelighet, eller det kan skje via genetisk mosaikisme, kimærisme eller annen sykdom eller skade.

## Klassifisering
Heterokromi er klassifisert etter enten gener eller ervervet. Selv om det er en forskjell mellom heterokromi som påvirker hele øyet og heterokromi som påvirker deler av øyet, er det som oftest klassifisert som enten genetikk, eller ervervet, som også nevner om irisen eller deler av irisen er mørkere eller lysere. De fleste saker med heterokromi går på arv, forårsaket av en sykdom eller et syndrom, eller grunnet en skade. Noen ganger forandrer et øye farge etter sykdommer eller skader.

## I andre organismer
Selv om det er sjeldent sett i mennesker, er komplett heterokromi oftere observert i andre arter, der det nesten alltid involverer et blått øye. Det blå øyet skjer inne i en hvitt flekk, der det ikke finnes melanin i huden eller håret. Disse artene inkluderer katt, spesielt raser som tyrkisk van og tyrkisk angora. Disse kattene er hvite, med et normalt øye og et blått øye. Blant hunder, er komplett heterokromi sett ofte i sibirsk husky og et par andre raser. Hester med komplett heterokromi har et brunt øye og et hvitt, grått, eller blått øye - komplett heterokromi er vanligst blant hester med pinto farge. Komplett heterokromi finnes også blant kyr og hos vannbøffel. Det kan også bli sett på ildere med et syndrom kalt Waardenburg syndrom, selv om det er vanskelig å se ettersom øyefargen ofte er en mørk blåfarge.

## Kjente personer med heterokrome øyne

* Kate Bosworth
* Jane Seymour 
* Mila Kunis
* Milla Jovovich
* Christopher Walken
* Dan Aykroyd
* Tim McIlrath
* Dominic Sherwood
* Anthony Head

## Referanser




## Eksterne lenker
* 
* ''Photograph of Radial Reddish Sunburst Pattern in Right Eye of Bluish Hazel Eyed Woman''
Democratic Unionist Party

**Democratic Unionist Party** (**DUP**) er et unionistisk parti i Nord-Irland. 

Partiet ble stiftet i 1971 av Ian Paisley og Desmond Boal. Partiet har vært representert i det britiske underhuset og lokalråd i Nord-Irland siden opprettelsen. Paisley ble valgt inn i Europaparlamentet i 1979. Han beholdt plassen inntil han ble erstattet som partiets representant i 2004 av Jim McAllister.  

I forhold til den største konkurrenten, Ulster Unionist Party (UUP) representerer DUP en mindre forsonlig form for unionisme. Under forhandlingene som førte frem til Belfastavtalen i 1998 deltok DUP fra starten. Da Sinn Féin som en konsekvens av IRAs våpenhvile fikk ta del i forhandlingene trakk DUP seg, og ved folkeavstemningen om avtalen gikk partiet mot godkjennelse. 

Etter valget til Den nordirske forsamling fikk DUP to seter i det utøvende rådet, men nektet å delta i kabinettmøter fordi Sinn Féin også var representert der. I valget i 2003 ble DUP Nord-Irlands største parti med tretti seter i forsamlingen. Året etter ble det fjerde største parti i Det britiske underhuset, og det største nordirske parti som er representert der, ved at Jeffrey Donaldson gikk over fra UUP. 

Per 2006 ble partiet ledet av Peter Robinson, og var det største partiet i provinsen. Det er også det fjerde største partiet i Det britiske underhuset. 

## 2017
Etter parlamentsvalget i Storbritannia 2017 fikk DUP 10 seter i det britiske underhuset. Etter det ble klart at Det konservative parti tapte flertallet for sin regjering, inngikk DUP under ledelse av Arlene Foster en avtale om å støtte den konservative mindretallsregjeringen fra sak til sak i saker av gjensidig interesse. Foster fikk slik en kingmaker-rolle.  

Representanter for EU har i forkant av brexit-forhandlingene uttrykt bekymring over at regjeringen og dens støtteparti har litt ulik oppfatning om brexit. 

DUP har protestantisme og sosialkonservatisme som verdigrunnlag: de er motstandere av abort, likekjønnet ekteskap, og har tidligere motsatt seg legalisering av homoseksuelle handlinger i Nord-Irland.  

## Referanser
 

## Eksterne lenker
* 
*
Aichi E13A

**Aichi E13A1** ( alliert kodenavn: *«Jake»* ) var et japansk sjøfly utviklet av Aichi Tokei Denki Kabushiki Kaisha for bruk til rekognosering fra krigsskip. 1418 fly ble bygget, mer enn noen annen type japansk sjøfly under den andre verdenskrig, og flytypen tok del i alle større sjøslag den japanske marine var involvert i.

## Spesifikasjoner Aichi E13A1

* Mannskap: 3
* Vekt: 2642&nbsp;kg ( tom ), 4000&nbsp;kg ( maks. lastet vekt )
* Vingespenn: 14,50m
* Lengde: 11,30m
* Høyde: 7,40m
* Motor: En Mitsubishi-Kinsei 43 14-sylindret stjernemotor på 1080hk
* Topphastighet: 375&nbsp;km/t
* Marsjfart: 220&nbsp;km/t
* Maks. høyde: 8730m
* Rekkevidde: 2090&nbsp;km
* Bestykning: En 7,7mm mitraljøse

## Litteratur
* Dorr, Robert E. and Chris Bishop. *Vietnam Air War Debrief*. London: Aerospace Publishing, 1996. .
* Francillon, Ph.D., René J. *Japanese Aircraft of the Pacific War*. London: Putnam & Company Ltd., 1970 (2nd edition 1979). .
* Green, William. *Warplanes of the Second World War, Volume Six: Floatplanes*. London: Macdonald & Co. (Publishers) Ltd., 1962.

## Eksterne lenker
* Aichi E13A (Jake)
Dr. Quinn, Medicine Woman

***Dr. Quinn, Medicine Woman*** er en amerikansk drama- og westernserie som gikk på CBS fra 1993 til 1998. Handlingen er lagt til slutten av 1860-tallet og handler om den kvinnelige legen Michaela Quinn reiser fra sitt fornemme liv i Boston, for å jobbe som lege i en liten landsby i Colorado.

Det har også blitt laget to TV-filmer i Dr. Quinn-serien; *Revolutions* og *The Heart Within*. Disse ble laget som en oppfølger til TV-serien.

Serien ble sendt på TVNorge fra 1994.

## Handling
Historien begynner i år 1867, og sentrerer seg rundt en velstående doktor som opprinnelig kommer fra Boston, Massachusetts: Michaela Quinn. Etter farens dødssfall reiser Michaela vestover, til den lille byen Colorado Springs for å sette opp hennes egen lege-praksis. I begynnelsen finner hun det vanskelig å tilpasse seg til den nye tilværelsen i Colorado. Men hun får snart en venn i en robust friluftsmann og venn av Cheyenne-folket, Byron Sully (spilt av Joe Lando) samt en jordmor ved navn Charlotte Cooper (spilt av Diane Ladd)

Etter at Charlotte blir dødelig bitt av en giftig klapperslange, ber hun Michaela på sitt dødsleie om å passe på de tre barna hennes: Matthew, Colleen, og Brian. Michaela slår seg ned i Colorado Springs, og venner seg snart til sin nye tilværelse sammen med barna hun har fått ansvaret for. I mellomtiden finner hun også ekte kjærlighet sammen med Byron Sully.

## Skuespillere
* Jane Seymour – Dr. Michaela Quinn M.D
* Joe Lando – Byron Sully
* Chad Allan – Matthew Cooper
* Erika Flores – Colleen Cooper-Cook
* Shawn Toovey – Brian Cooper
* Sara McRae – Katie Sully

## Produksjon
* Jerry London – Regissør
* Jane Seymour – Produksjonsleder
* Beth Sullivan – Screenwriter, produksjonsleder
* Howard Braunstein – Produsent
* Michael Jaffe – Produksjonsleder

## Referanser


## Eksterne lenker
*
Mitsubishi F1M

**Mitsubishi F1M** (alliert kodenavn *«Pete»*) var et japansk sjøfly utviklet som et observasjonsfly med kort rekkevidde for den japanske marine til bruk fra krigsskip. Det ble også brukt til avskjæring av fiendtlige fly, som lett bombefly og til eskorte og patruljering. Flyet ble første gang fløyet i juni 1936 som **F1M1**, men viste dårlige flyegenskaper og etter en rekke endringer ble det satt i produksjon som **F1M2** i 1938. Til sammen ble 1&nbsp;124 fly bygget, og flytypen ble brukt på en rekke krigsskip i den japanske marine, inkludert «superslagskipene» «Yamato» og «Musashi» som artillerispottere for hovedbestykningen deres.

## Spesifikasjoner

## Eksterne lenker
* Mitsubishi F1M (Pete)
Hr. Ms. «Java»

**«Java»** var en nederlandsk krysser som utgjorde en del av den allierte styrken som under Admiral Doorman forsøkte å forsvare Nederlandsk India mot de japanske invasjonsstyrkene.

Den 27. februar 1942 forlot den allierte eskadren Surabaja med flaggskipet, den nederlandske krysseren «De Ruyter» i spissen. Styrken besto i tillegg til «Java» og «De Ruyter» av den britiske krysseren HMS «Exeter», den australske krysseren HMAS «Perth» og den amerikanske krysseren «Houston» og nederlandske, britiske og amerikanske jagere.

En halv time etter de forlot Surabaja observerte de den overlegne japanske flåten og ild ble åpnet på 20000 meters avstand. Slaget i Javasjøen raser hele dagen og de allierte lider store tap, begge de nederlandske krysserne blir senket, «Java» av en torpedo fra den japanske krysseren «Nachi», og dagen etter er bare fire amerikanske jagere uskadde av den allierte eskadre.

## Eksterne lenker
*
Hancock County (Georgia)

**Hancock County** er et fylke i den amerikanske delstaten Georgia. Det ligger i de sentrale delene av staten og grenser mot Taliaferro County i nordøst, Warren County i øst, Glascock County i sørøst, Washington County i sør, Baldwin County i sørvest, Putnam County i vest og mot Greene County i nord.

Hancock Countys totale areal er 1&nbsp;240 km² hvorav 14 km² er vann. I 2000 hadde fylket 10&nbsp;076 innbyggere og administrasjonssenteret ligger i byen Sparta.

Fylket ble grunnlagt i 1793 og er oppkalt etter John Hancock som var en første som undertegnet USAs uavhengighetserklæring.

## Eksterne lenker
*
Hancock County (Illinois)

**Hancock County** er et fylke i den amerikanske delstaten Illinois. Det ligger øst i staten og grenser mot Henderson County i nordøst, McDonough County i øst, Schuyler County i sørøst og mot Adams County i sør. Det har også grense mot delstatene Missouri i vest og Iowa i nordvest.

Hancock Countys totale areal er  km² hvorav 52 km² er vann. I 2010 hadde fylket  innbyggere og administrasjonssenteret ligger i byen Carthage.  

Fylket ble grunnlagt i 1825 av land fra Pike County og er oppkalt etter John Hancock som var den første som undertegnet USAs uavhengighetserklæring. 

## Referanser


## Eksterne lenker
* 
* Hancock County, Illinois, USA
Hancock County (Indiana)

**Hancock County** er et fylke i den amerikanske delstaten Indiana. Det ligger i de sentrale delene av staten og grenser mot Madison County i nord, Henry County i øst, Rush County i sørøst, Shelby County i sør, Marion County i vest og mot Hamilton County i nordvest.

Hancock Countys totale areal er 794 km² hvorav 2 km² er vann. I år 2000 hadde fylket  innbyggere og administrasjonssenteret ligger i byen Greenfield.

Fylket ble grunnlagt i 1828 og er oppkalt etter John Hancock som var den første som signerte USAs uavhengighetserklæring.

## Eksterne lenker
*
Hancock County (Iowa)

**Hancock County** er et fylke i den amerikanske delstaten Iowa. Det ligger nord i staten og grenser mot Winnebago County i nord, Cerro Gordo County i øst, Wright County i sør og mot Kossuth County i vest.

Hancock Countys totale areal er 1 484 km² hvorav 5 km² er vann. I 2000 hadde fylket 12 100 innbyggere og administrasjonssenteret ligger i byen Garner.

## Navn
Fylket er oppkalt etter John Hancock, som var leder av Den kontinentale kongress og den første som undertegnet USAs uavhengighetserklæring.

## Referanser


## Eksterne lenker
*
Hancock County (Mississippi)

**Hancock County** er et fylke i den amerikanske delstaten Mississippi. Det ligger lengst sør i staten og grenser mot Pearl River County i nord og mot Harrison County i øst. Det har også grense mot delstaten Louisiana i vest (St. Tammany Parish).

Hancock Countys totale areal er 1 431 km² hvorav 196 km² er vann. Ved folketellingen i 2010 hadde fylket 43 929 innbyggere og administrasjonssenteret ligger i byen Bay St. Louis.

Fylket er oppkalt etter John Hancock som var den første som undertegnet USAs uavhengighetserklæring. 

Fylket ble hardt rammet av orkanen Katrina 28.&ndash;29. august 2005.
 
## Referanser


## Eksterne lenker
*
San Nicolás de los Ranchos

**San Nicolás de los Ranchos** er en kommune i den meksikanske delstaten Puebla. Kommunens areal utgjør 195,19 kvadratkilometer og der bor omtrent 10&nbsp;000 innbyggere. De 3 viktigste landsbyene i kommunen er Santiago Xalitzintla, San Pedro Yancuitlalpan og San Nicolás. Deler av den aktive vulkanen Popocatépetl befinner seg i denne kommunen.

## Eksterne lenker
Informasjon om San Nicolás de los Ranchos (på spansk)
Hancock County (Tennessee)

**Hancock County** er et fylke i den amerikanske delstaten Tennessee. Det ligger i nordøst i staten og grenser mot Hawkins County i øst, Grainger County i sørvest og mot Claiborne County i vest. Det har også grense mot delstaten Virginia i nord.

Hancock Countys totale areal er 579 km² hvorav 3 km² er vann. I år 2000 hadde fylket 6 786 innbyggere og administrasjonssenteret ligger i byen Sneedville. 

Fylket er oppkalt etter John Hancock som var den første som undertegnet USAs uavhengighetserklæring. 

## Eksterne lenker
*
Santiago Xalitzintla

**Santiago Xalitzintla** er en landsby lokalisert i kommunen San Nicolás de los Ranchos i den meksikanske delstaten Puebla. Landsbyen er kjent for sin nære tilknytning til den aktive vulkanen Popocatépetl. Det bor omtrent 2&nbsp;500 innbyggere i denne landsbyen.
Hancock County (Ohio)

**Hancock County** er et fylke i den amerikanske delstaten Ohio. Det ligger i de nordvestlige delene av staten og det grenser mot Wood County i nord, Seneca County i nordøst, Wyandot County i sørøst, Hardin County i sør, Allen County i sørvest, Putnam County i vest og mot Henry County i nordvest.

Hancock Countys totale areal er 1&nbsp;382 km² hvorav 6 km² er vann. I 2000 hadde fylket 71&nbsp;295 innbyggere og administrasjonssenteret ligger i byen Findlay.

Fylket ble opprettet 1. april 1820 og fikk fulle rettigheter 1. mars 1828. Hancock County er oppkalt etter John Hancock som var den første som signerte USAs uavhengighetserklæring. 

## Referanser


## Eksterne lenker
*
Hancock County (Kentucky)

**Hancock County** er et fylke i den amerikanske delstaten Kentucky. Det ligger i de nordvestlige delene av staten og grenser mot Breckinridge County i sørøst Ohio County i sør og mot Daviess County i vest. Det har også grense mot delstaten Indiana i nord der elven Ohio River utgjør grense.

Hancock Countys totale areal er 515 km² hvorav 26 km² er vann. I 2000 hadde fylket  innbyggere og administrasjonssenteret ligger i byen Hawesville.

Fylket ble grunnlagt i 1829 og er oppkalt etter John Hancock som var den første som signerte USAs uavhengighetserklæring.
## Eksterne lenker
*
Melbærslekta

* melbær
* rypebær

**Melbærslekta** (*Arctostaphylos*) er ei slekt i lyngfamilien. Plantene som tilhører denne slekten er busker til små trær med karakteristiske glatte, oransje eller rød bark og stive krokete greiner. De største trærne bli opptil seks meter høye.
Det fins ca. 60 arter og vokser fra fjæra og opp i fjellene. De fleste arter er eviggrønne med små ovale blad 1-7 cm lange. Blomstene er klokkeformet, hvite eller lys rosa og vokser i klaser med 2-20 blomster sammen som blomstrer om våren. Frukten er små bær, som blir modne på sommeren eller om høsten. Bærene er spiselige hos noen arter.

Størst artsrikhet forekommer i Nord-Amerika, men man finner arter nesten over hele den nordlige halvkule. I Norge vokser rypebær og melbær.

## Litteratur
* 
* 

## Eksterne lenker
*
Bærlyngslekta

* blokkebær
* blåbær
* tranebær
* tyttebær
* Hageblåbær (solgt under amerikansk blåbær)

**Bærlyng** (*Vaccinium*) er ei planteslekt i lyngfamilien.  Slekta inneholder 450 arter,  deriblant blåbær, blokkebær, tyttebær og tranebær. De fleste arter vokser på den nordlige halvkule, og foretrekker heier og åpen skog. 

Det vitenskapelige navnet *vaccinium* er av ukjent opprinnelse.

## Eksterne lenker
*
Hale County (Texas)

**Hale County** er et fylke i den amerikanske delstaten Texas. Det ligger nord i staten og det grenser mot Swisher County i nord, Floyd County (Texas) i øst, Lubbock County i sør, Lamb County i vest og mot Castro County i nordvest.

Hale Countys totale areal er 2&nbsp;602 km². I 2000 hadde fylket 36&nbsp;602 innbyggere og administrasjonssenteret ligger i byen Plainview. Hale County har fått sitt navn etter løytnant John C. Hale. 

## Byer
*Abernathy
*Cotton Center
*Edmonson
*Hale Center
*Petersburg
*Plainview
*Seth Ward

## Eksterne lenker
*
«Haguro»

**IJN** «**Haguro**» var en del av  den 5. krysserskvadron ved angrepet på Pearl Harbor, stasjonert ved Palauøyene. «Haguro» spilte en viktig rolle i slaget om Javasjøen hvor hun sammen med søsterskipet «Nachi» senket den nederlandske krysseren «De Ruyter» og bidro til at den britiske krysseren HMS «Exeter» ble senket. «Haguro» tok sammen med søsterskipet «Myôkô» del i slaget i Korallhavet i mai, kampanjen i Aleutene i juni og juli, og kampanjen i Guadalcanal i august. Etter dette returnert de til Japan for overhaling. I mai og juni 1943 dekket de operasjoner i Aleutene, i august returnerte de til Truk og deltok i slaget om Keiserinne Augusta-bukten hvor de begge fikk lettere skader. Alle fire Myôkô-klasse skipene deltok i slaget i Leytebukta i oktober 1944 hvor «Haguro» ble truffet av en bombe utenfor Samar. «Haguro» ble senket av torpedoer fra den britiske 26. jagerflotilje sørvest for Penang den 16. mai 1945.
Ohio County (Vest-Virginia)

**Ohio County** er et fylke i den amerikanske delstaten Vest-Virginia. Det ligger nord i staten og det grenser mot Brooke County i nord og mot Marshall County i sør. Det har også grense mot delstatene Ohio i vest og Pennsylvania i øst.

Ohio Countys totale areal er 282 km² hvorav 7 km² er vann, det er det tredje minste fylket i Vest-Virginia. I 2000 hadde fylket 47&nbsp;427 innbyggere og administrasjonssenteret ligger i Wheeling.

Fylket ble grunnlagt i 1776 av fra land fra *West Augusta distriktet* i Virginia og det har fått sitt navn etter elven Ohio som danner grensen i vest. 
## Eksterne lenker
*
Marshall County (Vest-Virginia)

**Marshall County** er et fylke i den amerikanske delstaten Vest-Virginia. Det ligger nord i staten og det grenser mot Ohio County i nord og mot Wetzel County i sør. Det har også grense mot delstatene Ohio i vest der elven Ohio utgjør en naturlig grense og mot Pennsylvania i øst.

Marshall Countys totale areal er 809 km² hvorav 13 km² er vann. I 2000 hadde fylket 35&nbsp;519 innbyggere og administrasjonssenteret ligger i Moundsville.

Fylket ble grunnlagt i 1835 av land fra Ohio County og det har fått sitt navn etter John Marshall som var soldat under den amerikanske uavhengighetskrigen, og som senere ble justisminister i president Thomas Jeffersons regjering. 

I fylket ligger to store kullkraftverk: Mitchell og Kammer, med samlet produksjon på 2,35 GW og CO<sub>2</sub>-utslipp på om lag 11,75 mill. tonn årlig.

## Eksterne lenker
*
Postural kontroll

**Postural kontroll** (holdning og stillingskontroll), defineres som evnen til å opprettholde likevekt i et gravitasjonsfelt ved å holde eller returnere kroppens tyngdepunkt over understøttelsesflaten og som evnen til å kontrollere kroppens posisjon i rommet (Bergland A. *Postural kontroll og balanse* 2001). 

Likevekt knyttes både til stillinger og bevegelser. Postural kontroll brukes som et samlebegrep på postural orientering, stabilitet og balanse.

Postural kontroll er en interaksjon mellom individuelle tilpasninger, hva oppgaven er og omgivelsene. I dette ligger det elementer som tonus, resiprok innervasjon, bevegelsesmønstre og evne til samhandling med omgivelsene. 

Tonus er en svak kraft i muskulaturen som vi har om vi er våkne. Resiproke fenomener er faktorer som for eksempel beveger et ledd i hver sin retning (bøyer eller strekker leddet).

Bevegelse er avhengig av at muskeltonus er automatisk justerbar i forhold til å bevege seg opp mot, innen og med tyngdekraften. Tonus må være sterk nok til å holde oss oppe mot tyngdekraften og svak nok til å tillate bevegelse. For at dette skal være mulig må det foregå et fint samspill mellom konsentrisk og eksentrisk muskelarbeid slik at en kan produsere selectiv holdning og varierte bevegelsesmønstre for å løse den aktuelle oppgaven. 

For å tilpasse bevegelsesutslag, tempo og kraft til oppgaven, kreves evne til automatisk å tilpasse postural tonus og evne til å rekruttere stabilitet før mobilitet. (Normann B. *Individualisering i nevrologisk fysioterapi. Bobathkonseptet. Hjerneslagpasienter- behandling og kunnskapsgrunnlag* 2004)  

«Stabilitet» handler om å ha evne til et fint samspill av muskelaktivitet slik at en klarer å holde et ledd, flere ledd eller hele kroppen opp mot tyngdekraften. Samtidig må en ha nok «mobilitet» til å tillate bevegelse. En må blant annet ha evne til å gi lengde i muskulaturen. Samspillet mellom stabilitet og mobilitet er en dynamisk prosess som foregår hele tiden i en aktivitet som for eksempel gange.

Postural kontroll er kontroll av balanse. Det vil si at balanse er en nevrofysiologisk prosess som har til hensikt å kontrollere kroppens likevekt. Denne kontrollen vil være forskjellig i forhold til hvilke  krav oppgaven setter til postural kontroll og balanse.
Erling Winsnes

**Erling Winsnes** (født 3. februar 1893, død 2. november 1935) var en norsk «sosialøkonom og publisist, nasjonalist og kosmopolitt, drømmer og rabulist, livsdyrker og fanatisk moralist, vittig paradoksmaker og grublende filosof».

Winsnes er av flere blitt karakterisert som «høyreradikalismens 'profet' på 1920-tallet». Han regnes som «en av *[[Tidsskriftet Ragnarok|Ragnarok]]*-miljøets profeter». I skriftene *Til en ukjent Gud* og *Den neste stat* argumenterer han for innføringen av en moderne biologisk forankret religion. 

I sin bok *Den næste stat* fra 1924 fremmer Winsnes, som den første, ideen om en Arbeidstjeneste slik denne senere ble realisert av NS under andre verdenskrig. 

Fra sin tid i Det Norske Studentersamfund, hvor han også var leder, pleiet Winsnes vennskapet med Sigurd Hoel.

## Bibliografi
* *Til en ukjendt Gud, slegternes vekst, blomstring og undergang*. Cammermeyer, 1919
* *Økelæren : Socialøkonomien som samfundsonde*. Gyldendal, 1921 
* *Den næste stat*. Gyldendal, 1924
* *Veien vi ikke gaar* Aschehoug, 1926 
* *Strandhugg*. Aschehoug, 1928 
* *Sagadagen gryr*. 1934
* «Fareloven og Norge» I: *Norsk skrivekunst, en essay-antologi*. Redigert av Erling Nielsen. Cappelen, 1958 og 1970. Bokklubben, 1986 ISBN 82-525-1302-6

## Referanser


## Litteratur
* Emberland, Terje & Bernt Rougthvedt: *Det ariske idol: forfatteren, eventyreren og nazisten [[Per Imerslund]]*. Aschehoug 2004. 
* Emberland, Terje: *Religion og rase: nyhedenskap og nazisme i Norge 1933-1945*. Humanist forlag. Oslo 2003
* Strand, Tor: *Vår vei heter Nordveien, Norge, en bok om Erling Winsnes*. Gyldendal, 1945.
* *Av og om Erling Winsnes*. Redaksjon: Helge Krog, Sigurd Hoel, Sigurd Winsnes. Cappelen, 1955.
* Smørdal, Einar *Erling Winsnes (1893–1935)*.  Hovudfagsoppgåve – Universitetet i Oslo, 1992
* Larsen, Ole Jan. *Det norske evangelium : Erling Winsnes og norsk rasetenkning*. Hovedoppgave i idéhistorie – Universitetet i Oslo, 1996
Jenson mot Eveleth Taconite Co.

***Lois E. Jenson v. Eveleth Taconite Co.*** var det første gruppesøksmålet for seksuell trakassering i USA. Louis Jenson og andre kvinnelige arbeidere ved EVRAC-gruben i Eveleth i den nordlige såkalte *[[Mesabi Range]]* i delstaten Minnesota gikk i 1988 til sak mot arbeidsgiveren. Saken ble dokumentert i boken *Class Action; The Story of Lois Jenson and the Landmark Case That Changed Sexual Harassment Law* i 2002 og inspirerte filmen *[[North Country]]* fra 2005.
Scottish National Party

**Scottish National Party** (**SNP**, skotsk gælisk **Pàrtaidh Nàiseanta na h-Alba**, skotsk **Scottis Naitional Pairtie**) er et politisk parti i Skottland. Det arbeider for skotsk uavhengighet og er et i hovedsak sosialdemokratisk parti.

SNP har nære bånd til det walisiske partiet Plaid Cymru. De to partiene fungerer som én gruppe i Underhuset, og hadde valgkampsamarbeid i 2005.  

Partiet hadde fra Europaparlamentsvalget i 2019 og fram til at Storbritannia trakk seg ut av EU 31. januar 2020 tre medlemmer av Europaparlamentet. Partiet tilhørte det europeiske fellespartiet Europeisk Frie Allianse (*EFA*), som sammen med Det europeiske grønne partiet danner parlamentsgruppen De europeiske grønne/Den europeiske frie allianse (*Greens/EFA*)

## Historie
Partiet ble grunnlagt i 1934 ved sammenslåingen av National Party of Scotland og Scottish Party. SNP fikk sitt første sete i Underhuset i et suppleringsvalg i Motherwell i 1945, men Robert McIntyre nektet å ta sitt sete av prinsipielle årsaker, og mistet det i valget tre måneder senere. Partiet måtte vente til 1967 før det igjen fikk et sete; SNP vant i den Labour-dominerte kretsen Hamilton. Dette brakte partiet inn i medias søkelys og førte til opprettelsen av Kilbrandonkommisjonen. SNPs høydepunkt så langt kom i 1970-årene, da partiet ved valget i 1974 fikk nesten en tredjedel av stemmene i Skottland og vant elleve seter. Dette kun forbigått mai 2011 med brakvalget som resulterte i 69 seter i det skotske parlamentet.

Under partileder og førsteminister Alex Salmond fikk partiet i 2014 i stand en folkeavstemning om skotsk uavhengighet. 55 prosent svarte nei på spørsmålet om Skottland skulle bli et uavhengig land, og Salmond gikk av. Etter folkeavstemningen økte medlemstallet fra 25&nbsp;000 på valgdagen til 93&nbsp;000 i januar 2015, og partiet nærmet seg 50% på meningsmålinger. Partiet endte med å få 49,97 % av stemmene i Skottland under Parlamentsvalget i Storbritannia 2015, og fikk 56 av Skottlands 59 representanter.

## Referanser


## Eksterne lenker
* 
*
Basse

**Basse** er et spill, som spilles mest i Trøndelag, men ulike varianter av sporten finnes også i andre deler av verden.

Hver spiller har sin rute (sirkel på bakken), som skal forsvares. Det spilles med en basse, som normalt er mange ringer av en avklipt sykkelslange som er surret sammen til en slags ball ved hjelp av hyssing eller gummi. Hver spiller skal da unngå at bassen lander innenfor sin sirkel, samtidig som han skal forsøke å få den til å lande innenfor en motspillers sirkel. Regelen sier at hele bassen må treffe ruta innenfor streken for at mål skal godkjennes.  

En deltaker er normalt ute av spillet etter tre mål ("prikker") i mot seg. Alle spiller mot alle etter utslagsmetoden, og den som står igjen til slutt vinner spillet.   

Det praktiseres ulike regler innenfor bassesporten.   

## Litteratur
* Basse - ein trøndersport (Bjørn Sørenssen, Årbok for Trøndelag, 1981)
* Basse – et utdødd og neglisjert kulturfenomen? (Morten Stene, SteinkjerSaga, 1999)

## Eksterne lenker
* Regler og mer informasjon: Foreningen for Bassens Fremme, basse.no
* Om bassespill i Steinkjerleksikonet
* Basse på NRK-serien Anno
Maltekstrakt

**Maltekstrakt** er en sirup i hovedsak bestående av maltsukker.  Maltekstrakt er laget ved mesking av malt, etterfulgt av tørking av vørteren.  Maltekstrakt brukes først og fremst til ølbrygging, men også som kosttilskudd og som søtningsmiddel ved baking.

## Andre bruksområder
Moss maltextrakt har vært solgt i norske butikker i en årrekke, og i det tyvende århundre var det forbudt ifølge norsk lov å bruke maltekstrakt til hjemmebrygging av øl (hjemmebrygging av øl var lovlig kun dersom man maltet kornet selv).  De bruksområdene som er angitt på glasset (enda den dag i dag) er: «Maltextrakt er av leger anbefalt som styrkemiddel, maveregulerende og som ernæring for spedbarn, ublandet eller oppløst i varm melk.  Maltextrakt er utmerket til bruk i brød og kaker.»

Saltstenger og Japp inneholder også maltekstrakt.
Alti Arendal

**Alti Arendal** (tidligere **Amfi Arendal** og **Amfi Arena**) er et kjøpesenter i Arendal sentrum. Det har rundt 70 butikker, inkludert Vinmonopolet, apotek, flere kafeer og restauranter. Busstoppet Arendal bussterminal og et parkeringshus med 800 parkeringsplasser ligger like utenfor senteret.

Første byggetrinn av senteret åpnet i 2005, og andre byggetrinn ble åpnet 1. november 2007. Totalarealet er på  m2. Senteret het opprinnelig Arenasenteret, ble utvidet og byttet navn til AMFI Arendal, før det fra 2019 heter Alti Arendal.

På senteret er det rundt 130 leiligheter fordelt på tre sameier, samt park, lekeplass og treningssenter.

19. september 2019 endret senteret navn fra Amfi til Alti Arendal, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Sørco AS.

## Eksterne lenker
* 
*
Surry County (Nord-Carolina)

**Surry County** er et fylke i den amerikanske delstaten Nord-Carolina. Det ligger nord i staten og det grenser mot Stokes County i øst, Forsyth County i sørøst, Yadkin County i sør, Wilkes County i sørvest og mot Alleghany County i nordvest. Det har også grense mot delstaten Virginia i nord.

Surry Countys totale areal er 1 393 km² hvorav 3 km² er vann. I år 2000 hadde fylket 44 711 innbyggere og administrasjonssenteret ligger i byen Dobson.

Fylket ble grunnlagt i 1771 av land fra Rowan County og er oppkalt etter grevskapet Surrey i England der guvernør William Tryon ble født. 

## Eksterne lenker
*
Howard Webb

**Howard Melton Webb** (født 14. juli 1971 i Rotherham i South Yorkshire i England) er en tidligere britisk fotballdommer. Han er en av de mest meritterte engelske dommerne, og dømte flere nasjonale og internasjonale finaler, deriblant både VM-finalen og Champions League-finalen i 2010.

I 2005 dømte han FA Community Shield mellom Chelsea FC og Arsenal FC. 
Han dømte sin første landskamp mellom  og  i november 2005.

25. februar 2007 dømte han Ligacupfinalen mellom Arsenal og Chelsea på Millennium Stadium i Wales. Han delte ut tre røde kort på overtid i 2. omgang på grunn av et voldsomt slagsmål. De utviste spillerne var Kolo Toure og Emmanuel Adebayor hos Arsenal og John Obi Mikel hos Chelsea.  

19. desember 2007 ble han valgt ut som en av 12 dommere til å dømme i Euro 2008. Webbs første kamp var mellom  og  som endte 1-1. Webb kom i fokus ved begge måla. Polens 1&ndash;0-mål var offside, men ble godkjent. På overtid i andre omgang dømte Webb straffe til Østerrike, noe polakkene var rasende over. Polens statsminister, Donald Tusk, uttalte etter kampen at han følte det som han ville drepe Webb. Webb dømte også  &ndash;  i gruppespillet, men ble ikke valgt til å dømme flere kamper.

Webb dømte FA-cupfinalen mellom Chelsea og Everton 30. mai 2009 på Wembley. Han hadde med seg Mike Mullarkey og Dave Richardson på linjene. Martin Atkinson var fjerdedommer.

I juni 2009 var han en av dommerne som dømte i Confederations Cup i Sør-Afrika.

22. mai 2010 dømte Webb Champions League-finalen mellom Inter og Bayern München i Madrid. Han ble assistert av Mike Mullarkey og Darren Cann. Samme trio dømte også i fotball-VM 2010 i Sør-Afrika. De dømte to gruppespillkamper, åttedelsfinale og finalen 11. juli mellom  og . Han ble dermed den første engelske hoveddommeren som dømte VM-finalen siden Jack Taylor i 1974, som dømte  mot Nederland.

I Premier League dømte han for Rotherham i South Yorkshire. Webb dømte nær 300 kamper i Premier League og drøyt 30 kamper i Champions League, i tillegg til mange landskamper i sin periode som FIFA-dommer. Howard Webb la opp som dommer etter sesongen 2013/14.

Howard Webb er politimann av yrke.

Webb ble i dronningens nyttårsliste for 2011 utnevnt til medlem av Den britiske imperieordenen for fortjenester av fotballidretten.
## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (åttedelsfinale)

### [[VM i fotball 2010|2010]]
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)
*   &ndash;   (finale)

## Kamper i EM som hoveddommer

### 2012

### 2008

*   &ndash;   (gruppespill)
*  s &ndash;   (gruppespill)

## [[Premier League 2009/10]]

## [[Premier League 2008/09]]

## [[Premier League 2007/08]]

## [[Premier League 2006/07]]

## Premier League-karriere

## Referanser


## Eksterne lenker
* 
* 
* Oversikt over internasjonale kamper hos WorldReferee.com 
* FIFA-profil 
* Howard Webbs profil på Professional Game Match Officials (PGMOL) offisielle side
Glatt funksjon

En **glatt funksjon** betegner innen matematikken en funksjon som er deriverbar i alle punkter et visst antall eller uendelig mange ganger.
* En funksjon betegnes **C**, eller vanligere **C**0, hvis den er en kontinuerlig funksjon. En funksjon er **C<sup>1</sup>** hvis den deriverte av funksjonen er kontinuerlig. En funksjon betegnes **C<sup>''n''</sup>** for *n* ≥ 1 hvis den *n*-te deriverte av funksjonen er kontinuerlig.
* **Glatte funksjoner** er de som tilhører klassen **C<sup>''n''</sup> for alle verdier av ''n***. De betegnes også ofte som *'C∞-funksjoner** eller **C∞-glatte funksjoner'''.

Et eksempel på en glatt funksjon er den naturlige eksponentialfunksjonen, som er den deriverte av seg selv. En analytisk funksjon er alltid glatt. For komplekse funksjoner gjelder også at en funksjon som er kompleks-glatt alltid er analytisk.

## Eksterne lenker
*